KOMISIJOS SPRENDIMAS
2008 m. lapkričio 28 d.
kuriuo leidžiama tam tikroms valstybėms narėms peržiūrėti GSE stebėsenos programas
(pranešta dokumentu Nr. C(2008) 7288)
(Tekstas autentiškas tik ispanų, danų, vokiečių, graikų, anglų, prancūzų, italų, olandų, portugalų, suomių ir švedų kalbomis)
(2008/908/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (1), ypač į jo 6 straipsnio 1b dalies antrą pastraipą,
kadangi:
(1)
Reglamente (EB) Nr. 999/2001 nustatytos gyvūnų užkrečiamųjų spongiforminių encefalopatijų (toliau - USE) prevencijos, kontrolės ir likvidavimo taisyklės. Šiame reglamente nustatyta, kad kiekviena valstybė narė kasmet vykdo USE stebėsenos programą, pagrįstą aktyvia ir pasyvia priežiūra, kaip numatyta šio reglamento III priede.
(2)
Reglamento (EB) Nr. 999/2001 6 straipsnio 1b dalyje numatyta, kad valstybės narės, kurios pagal tam tikrus kriterijus, nustatytus šiame straipsnyje nurodyta tvarka, gali įrodyti, kad šalies epidemiologinė padėtis gerėja, gali prašyti peržiūrėti metines stebėsenos programas.
(3)
Reglamento (EB) Nr. 999/2001 II priedo A skyriaus I dalies 7 punkte nustatyta, kokia informacija turi būti pateikta Komisijai ir kokius epidemiologinius kriterijus turi atitikti valstybės narės, norinčios peržiūrėti metines stebėsenos programas.
(4)
2008 m. liepos 17 d. Europos maisto saugos tarnyba paskelbė dvi mokslines nuomones, susijusias su GSE stebėsenos sistema. Šiose nuomonėse pateiktas papildomos rizikos žmonių ir gyvūnų sveikatai laipsnio vertinimas, atliktas įgyvendinus peržiūrėtą GSE stebėsenos sistemą 15 Bendrijos valstybių narių iki 2004 m. gegužės 1 d., ir padaryta išvada, kad šiose valstybėse narėse kasmet būtų nepastebėtas mažiau nei vienas GSE atvejis, jei galvijų amžius, nustatytas GSE stebėsenos programoje, būtų padidintas nuo 24 mėn. iki 48 mėn.
(5)
2008 m. liepos 17 d. Italija pateikė Komisijai prašymą peržiūrėti metinę GSE stebėsenos programą.
(6)
2008 m. rugpjūčio 7 d. Airija pateikė Komisijai prašymą peržiūrėti metinę GSE stebėsenos programą.
(7)
2008 m. rugpjūčio 13 d. Austrija pateikė Komisijai prašymą peržiūrėti metinę GSE stebėsenos programą.
(8)
2008 m. rugpjūčio 13 d. Danija pateikė Komisijai prašymą peržiūrėti metinę GSE stebėsenos programą.
(9)
2008 m. rugpjūčio 15 d. Jungtinė Karalystė pateikė Komisijai prašymą peržiūrėti metinę GSE stebėsenos programą.
(10)
2008 m. rugpjūčio 20 d. Liuksemburgas pateikė Komisijai prašymą peržiūrėti metinę GSE stebėsenos programą.
(11)
2008 m. rugpjūčio 28 d. Vokietija pateikė Komisijai prašymą peržiūrėti metinę GSE stebėsenos programą.
(12)
2008 m. rugpjūčio 28 d. Nyderlandai pateikė Komisijai prašymą peržiūrėti metinę GSE stebėsenos programą.
(13)
2008 m. rugpjūčio 29 d. Suomija pateikė Komisijai prašymą peržiūrėti metinę GSE stebėsenos programą.
(14)
2008 m. rugpjūčio 29 d. Švedija pateikė Komisijai prašymą peržiūrėti metinę GSE stebėsenos programą.
(15)
2008 m. rugsėjo 4 d. Portugalija pateikė Komisijai prašymą peržiūrėti metinę GSE stebėsenos programą.
(16)
2008 m. rugsėjo 8 d. Prancūzija pateikė Komisijai prašymą peržiūrėti metinę GSE stebėsenos programą.
(17)
2008 m. rugsėjo 9 d. Ispanija pateikė Komisijai prašymą peržiūrėti metinę GSE stebėsenos programą.
(18)
2008 m. rugsėjo 11 d. Belgija pateikė Komisijai prašymą peržiūrėti metinę GSE stebėsenos programą.
(19)
2008 m. rugsėjo 17 d. Graikija pateikė Komisijai prašymą peržiūrėti metinę GSE stebėsenos programą.
(20)
2008 m. rugsėjo 18 d.ad hoc ekspertų darbo grupė įvertino šių 15 valstybių narių pateiktus prašymus ir padarė išvadą, kad valstybių narių su prašymais pateikta rizikos analizė yra tinkama žmonių ir gyvūnų sveikatai apsaugoti. Taip pat patikrinti visi Reglamento (EB) Nr. 999/2001 6 straipsnio 1b dalies trečioje pastraipoje nustatyti reikalavimai ir visi šio reglamento III priedo A skyriaus 1 dalies 7 punkte nustatyti epidemiologiniai kriterijai, kuriuos turi atitikti valstybės narės, kad įrodytų, jog jų epidemiologinė padėtis gerėja, ir nustatyta, kad jos juos atitinka.
(21)
Todėl 15 valstybių narių, kurių prašymai įvertinti palankiai, reikėtų leisti peržiūrėti metines stebėsenos programas ir kaip naują amžiaus ribą atliekant GSE tikrinimą šiose valstybėse narėse palikti 48 mėnesius.
(22)
Komisijai prašymus peržiūrėti metines GSE stebėsenos programas taip pat pateikė kai kurios į Bendriją 2004 m. gegužės 1 d. įstojusios, bet per pasirengimo metus pradėjusios dėti pastangas, kad atitiktų kriterijus, valstybės narės. Maisto ir veterinarijos tarnyba (MVT) turi atlikti mokslinį vertinimą ir šių valstybių narių, o taip pat tų, kurios teiks prašymus peržiūrėti programą, tikrinimą, siekdama nustatyti, ar valstybės atitinka epidemiologinius kriterijus. Komisija prašymus atlikti peržiūrą gavo iš Slovėnijos ir Kipro.
(23)
Dėl praktinių priežasčių peržiūrėtos metinės stebėsenos programos turėtų būti pradėtos vykdyti nuo Bendrijos biudžetinių metų pradžios.
(24)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Nuo 2009 m. sausio 1 d. šio reglamento priede nurodytos valstybės narės gali peržiūrėti metines stebėsenos programas, kaip nustatyta Reglamento (EB) Nr. 999/2001 6 straipsnio 1 dalyje (toliau - peržiūrėtos metinės stebėsenos programos).
2 straipsnis
Peržiūrėtos metinės stebėsenos programos taikomos tik nacionalinėms susijusių valstybių narių galvijų populiacijoms ir bent tiems galvijams, kurie yra daugiau nei 48 mėn. amžiaus ir priklauso šioms subpopuliacijoms:
a)
gyvūnams, nurodytiems Reglamento (EB) Nr. 999/2001 III priedo A skyriaus I dalies 2.2 punkte;
b)
gyvūnams, nurodytiems Reglamento (EB) Nr. 999/2001 III priedo A skyriaus I dalies 2.1 punkte;
c)
gyvūnams, nurodytiems Reglamento (EB) Nr. 999/2001 III priedo A skyriaus I dalies 3.1 punkte.
3 straipsnis
Šis sprendimas skirtas Belgijos Karalystei, Danijos Karalystei, Vokietijos Federacinei Respublikai, Airijai, Graikijos Respublikai, Ispanijos Karalystei, Prancūzijos Respublikai, Italijos Respublikai, Liuksemburgo Didžiajai Hercogystei, Nyderlandų Karalystei, Austrijos Respublikai, Portugalijos Respublikai, Suomijos Respublikai, Švedijos Karalystei, Jungtinei Didžiosios Britanijos ir Šiaurės Airijos Karalystei.
Priimta Briuselyje, 2008 m. lapkričio 28 d.